१२८ वर्षपछि ओलम्पिकमा क्रिकेट
अब ओलम्पिक खेलकुदमा क्रिकेट पनि समावेश हुने भएको छ । भारतको मुम्बईमा भएको अन्तर्राष्ट्रिय ओलम्पिक कमिटीको १४१औं सत्रमा क्रिकेटसहित ५ खेल ओलम्पिकमा समावेश गराउने निर्णय भएको हो ।
काठमाडौँ — अब ओलम्पिक खेलकुदमा क्रिकेट पनि समावेश हुने भएको छ । भारतको मुम्बईमा भएको अन्तर्राष्ट्रिय ओलम्पिक कमिटीको १४१औं सत्रमा क्रिकेटसहित ५ खेल ओलम्पिकमा समावेश गराउने निर्णय भएको हो ।सन् २०२८ मा अमेरिकाको लस एन्जलसमा हुने ओलम्पिकमा क्रिकेटसहित बेसबल/सफ्टबल, फ्ल्याग फुटबल, सिक्सेज र स्क्वास पनि समावेश गरिएको छ । ओलम्पिकमा ट्वान्टी-२० फर्म्याटमा क्रिकेट प्रतियोगिता हुनेछ ।ओलम्पिकमा करिब १२० वर्षपछि क्रिकेट खेल पुन: समावेश गरिएको थियो । यसअघि सन् १९०० मा पेरिसमा भएको ओलम्पिकमा क्रिकेटमा फ्रान्स र बेलायत सहभागी भएका थिए ।यसअघि हालै चीनमा भएको एसियाली खेलकुदमा पुरुष र महिलातर्फ ट्वान्टी-२० क्रिकेट समावेश गरिएको थियो । त्यसअघि सन् २०१० र २०१४ को एसियाली खेलकुदमा पनि क्रिकेट समावेश थियो । 